title: Censo de 1857
text: O censo d'Espanya de 1857 fue un censo de población que se fizo en tot Espanya en l'anyo 1857. A suya importancia radica en estar o primer censo que s'elaboró con metodos modernos y que lo fizon directament funcionarios d'o Estato, desplazatos personalment por tot lo territorio, por cuentas de fiar-le-ne a recopilación d'a información a autoridatz locals y achuntamientos, como heba pasato con o manipulato censo de 1842.
  
  O censo de 1857 mesura solament a población de feito; ixo ye, a población que viviba en os municipios recensatos en o inte de fer-lo. Prene como base a división territorial de 1833 y guarda os mesmos patrons d'edatz que s'heba emplegatos en os censos d'Aranda y Floridablanca pa que os datos estasen contimparables con ixes.
  
  Referencias 
  
  Demografía
  Historia d'Espanya
  1857